
1. [bookmark: _Toc59541687]UVOD

Prema Izvorišnim osnovama Ustava Republike Hrvatske (Narodne novine, br. 85/10 – pročišćeni tekst i 5/14 – Odluka Ustavnog suda Republike Hrvatske, broj: SuP-O-1/2014, od 14. siječnja 2014.) „Republika Hrvatska ustanovljuje se kao nacionalna država hrvatskoga naroda i država pripadnika nacionalnih manjina: Srba, Čeha, Slovaka, Talijana, Mađara, Židova, Nijemaca, Austrijanaca, Ukrajinaca, Rusina, Bošnjaka, Slovenaca, Crnogoraca, Makedonaca, Rusa, Bugara, Poljaka, Roma, Rumunja, Turaka, Vlaha, Albanaca i drugih, koji su njeni državljani, kojima se jamči ravnopravnost s građanima hrvatske narodnosti i ostvarivanje nacionalnih prava u skladu s demokratskim normama OUN-a i zemalja slobodnoga svijeta.“.

Ustavom Republike Hrvatske zajamčena je ravnopravnost pripadnicima svih nacionalnih manjina u Republici Hrvatskoj. Pripadnicima svih nacionalnih manjina jamči se sloboda izražavanja nacionalne pripadnosti, sloboda služenja svojim jezikom i pismom te kulturna autonomija. Ravnopravnost i zaštita prava nacionalnih manjina uređena je Ustavnim zakonom o pravima nacionalnih manjina – dalje u tekstu Ustavni zakon  (Narodne novine, br. 155/02, 47/10, 80/10 i 93/11.Prava i slobode osoba koje pripadaju nacionalnim manjinama, kao temeljna ljudska prava i slobode, nedjeljiv su dio demokratskog sustava Republike Hrvatske i uživaju potrebnu potporu i zaštitu, uključujući pozitivne mjere u korist pripadnika nacionalnih manjina. Ustavnim zakonom Republika Hrvatska osigurava ostvarivanje posebnih prava i sloboda pripadnika nacionalnih manjina posebno: 
· služenje svojim jezikom i pismom, privatno i u javnoj uporabi, te u službenoj uporabi;
· odgoj i obrazovanje na jeziku i pismu kojim se služe;
· uporabu svojih znamenja i simbola;
· kulturnu autonomiju održavanjem, razvojem i iskazivanjem vlastite kulture te očuvanje i zaštitu svojih kulturnih dobara i tradicije;
· pravo na očitovanje svoje vjere te na osnivanje vjerskih zajednica zajedno s drugim pripadnicima te vjere;
· pristup sredstvima javnog priopćavanja i obavljanja djelatnosti javnog priopćavanja (primanje i širenje informacija) na jeziku i pismu kojim se služe;
· samoorganiziranje i udruživanje radi ostvarivanja zajedničkih interesa;
· zastupljenost u predstavničkim tijelima na državnoj i lokalnoj razini te u upravnim i pravosudnim tijelima;
· sudjelovanje pripadnika nacionalnih manjina u javnom životu i upravljanju lokalnim poslovima putem vijeća i predstavnika nacionalnih manjina;
· zaštitu od svake djelatnosti koja ugrožava ili može ugroziti njihov opstanak, ostvarivanje prava i sloboda.

Svrha Ustavnog zakona, kao i posebnih zakona kojima se uređuju prava i slobode pripadnika nacionalnih manjina jest poštivanje pripadnika nacionalnih manjina i hrvatskog naroda. Provedba svih odredbi, kako Ustavnoga zakona, tako i posebnih zakona mora doprinositi  razvijanju razumijevanja, solidarnosti, snošljivosti i dijaloga između pripadnika nacionalnih manjina i hrvatskoga naroda.

U duhu tolerancije i pluralizma te uvažavanjem raznolikosti na kulturnom i društvenom planu, Vlada Republike Hrvatske (u daljnjem tekstu: Vlada) nastavit će unaprjeđivati postojeću razinu zaštite prava nacionalnih manjina. Politika zaštite prava nacionalnih manjina provodit će se u suradnji s predstavnicima nacionalnih manjina i njihovim zastupnicima u Hrvatskome saboru s ciljem jačanja doprinosa nacionalnih manjina razvoju hrvatskog društva.

U skladu s Programom Vlade Republike Hrvatske za mandat 2020.-2024. izrađeni su Operativni programi nacionalnih manjina za razdoblje 2021.-2024. kojima se određuju mehanizmi osiguranja zaštite prava nacionalnih manjina te podrške djelovanju njihovih tijela, sukladno Ustavnom zakonu o pravima nacionalnih manjina i drugim posebnim propisima.

U pripremi Operativnih programa nacionalnih manjina za razdoblje 2021.-2024. sudjelovala su nadležna tijela državne uprave, a u njihovu izradu bili su uključeni zastupnici nacionalnih manjina u Hrvatskome saboru, sukladno Odluci Vlade, KLASA: 022-03/20-04/323, URBROJ: 50301-04/12-20-3, od 3. rujna 2020. godine.

Predsjednik Vlade Republike Hrvatske održavat će mjesečne konzultacije sa zastupnicima nacionalnih manjina u Hrvatskome saboru o provođenju Programa Vlade Republike Hrvatske  i Operativnih programa nacionalnih manjina za razdoblje 2021.-2024.



















2. [bookmark: _Toc470851499][bookmark: _Toc59541688]OPERATIVNI PROGRAM ZA ZAŠTITU I UNAPRJEĐENJE POSTOJEĆE RAZINE PRAVA SVIH NACIONALNIH MANJINA


2.1. Služenje svojim jezikom i pismom, privatno i u javnoj uporabi, te u službenoj uporabi.

Aktivnost 2.1.1.
Vlada će, u suradnji s predstavnicima nacionalnih manjina, kontinuirano pratiti ostvarivanje prava nacionalnih manjina na služenje svojim jezikom i pismom, u javnoj i službenoj uporabi, štititi stečena prava te će poduzimati mjere iz svoje nadležnosti za dosljednu primjenu navedenih prava u skladu s Ustavom Republike Hrvatske, Ustavnim zakonom o pravima nacionalnih manjina i Zakonom o uporabi jezika i pisma nacionalnih manjina, te u skladu s odlukama Ustavnog suda Republike Hrvatske koje se odnose na ostvarivanje prava na  služenje svojim jezikom i pismom, privatno i u javnoj uporabi, te u službenoj uporabi.
Nositelj: Ministarstvo pravosuđa i uprave
Rok provedbe: kontinuirano

Aktivnost 2.1.2. 
Vlada će poduprijeti poduzimanje mjera radi dosljedne primjene ostvarenja prava propisanih člankom 10. Zakona o uporabi jezika i pisma nacionalnih manjina u Republici Hrvatskoj u općinama i gradovima u kojima su za to ispunjeni propisani zakonski uvjeti.
Nositelji: Ministarstvo pravosuđa i uprave i Ministarstvo mora, prometa i infrastrukture
Rok provedbe: kontinuirano

Aktivnost 2.1.3. 
Vlada će osigurati sve pretpostavke za priznavanje manjinskih jezika koji još nisu priznati u Republici Hrvatskoj.
Nositelji: Ministarstvo vanjskih i europskih poslova i Ministarstvo pravosuđa i uprave
Rok provedbe: IV. kvartal 2021. 

2.2. Odgoj i obrazovanje na jeziku i pismu nacionalnih manjina.

Aktivnost 2.2.1.
Odgoj i obrazovanje na jeziku i pismu nacionalnih manjina provodit će se uz dosljednu primjenu Ustavnog zakona o pravima nacionalnih manjina i Zakona o odgoju i obrazovanju na jeziku i pismu nacionalnih manjina.
Nositelji: Ministarstvo znanosti i obrazovanja 
Rok provedbe: kontinuirano

Aktivnost 2.2.2. 
Vlada će pokrenuti mjere iz svoje nadležnosti za provođenje Zakona o odgoju i obrazovanju u osnovnoj i srednjoj školi (članak 96.) i Zakona o odgoju i obrazovanju na jeziku i pismu nacionalnih manjina, posebno u odnosu na status školskih ustanova na jeziku i pismu nacionalnih manjina te će nastaviti provoditi odluku Ustavnog suda po kojoj se neće određivati donja granica broja učenika potrebnih za formiranje razrednih odjeljenja u osnovnim i srednjim školama te usmjerenja u srednjim školama za pripadnike nacionalnih manjina.
Nositelj: Ministarstvo znanosti i obrazovanja
Rok provedbe: kontinuirano

Aktivnost 2.2.3.
Vlada će nastaviti unaprjeđivati suradnju s predstavnicima nacionalnih manjina u području obrazovanja na jeziku i pismu za pripadnike nacionalnih manjina te će osiguravati sudjelovanje predstavnika nacionalnih manjina u budućim izradama kurikulskih i drugih dokumenata koji se odnose na pripadnike nacionalnih manjina (Model A, B i C). 
Nositelj: Ministarstvo znanosti i obrazovanja
Rok provedbe: kontinuirano 

Aktivnost 2.2.4.
Vlada će omogućiti učiteljima, nastavnicima, stručnim suradnicima i suradnicima pomagačima organiziranu stručnu podršku i osmišljene programe usavršavanja za nastavu prema kurikulima za rad u programima na manjinskim jezicima i pismima.
Nositelj: Agencija za odgoj i obrazovanje
Rok provedbe: kontinuirano

Aktivnost 2.2.5.
Vlada će osigurati da se u nastavi po modelu A u dijelu društveno-humanističkih predmeta (povijesti, geografije, prirode i društva, glazbenog i likovnog odgoja) izrade standardizirani dodaci kurikuluma koji će uključivati do najviše 30% sadržaja posvećenog povijesti i kulturi nacionalne manjine
Nositelj: Ministarstvo znanosti i obrazovanja
Rok provedbe: I. kvartal 2022.

Aktivnost 2.2.6.
Vlada će omogućiti sudjelovanje stručnjaka za jezik i pismo nacionalne manjine u stručnim povjerenstvima za udžbenike i nastavne materijale u modelima A,B i C koji su pretežno prevedene inačice udžbenika već odobrenih u dominantnom obrazovanju.
Nositelj: Ministarstvo znanosti i obrazovanja
Rok provedbe: I. kvartal 2022.

Aktivnost 2.2.7.
Vlada Republike Hrvatske će s obzirom na potrebu za posebnim materijalima kojima će se omogućiti izvođenje programa na jeziku nacionalnih manjina predložiti izmjene propisa čime će omogućiti 100% financiranje predškolskih programa na manjinskim jezicima i pismima. Nositelj: Ministarstvo znanosti i obrazovanja
Rok provedbe: I. kvartal 2022.

Aktivnost 2.2.8.
Vlada će predložiti plan za izradu digitalnih sadržaja za obrazovanje na manjinskim jezicima i pismima te za kontinuiranu i organiziranu podršku nastavnicima, pomoćnicima u nastavi i/ili romskim pomagačima i učenicima da se održi njezina kvaliteta i sustavno prilagodi okolnostima rada na daljinu. 
Nositelj: Ministarstvo znanosti i obrazovanja
Rok provedbe: I. kvartal 2021.

Aktivnost 2.2.9. 
Vlada će analizirati uvjete za rad predškolskih ustanova, osnovnih i srednjih škola s nastavom na jezicima nacionalnih manjina te će sukladno Zakonu o odgoju i obrazovanju na jeziku i pismu nacionalnih manjina i Programu ruralnoga razvoja poduzimati mjere za stvaranje i poboljšanje uvjeta za njihov rad.
Nositelji: Ministarstvo znanosti i obrazovanja i Ministarstvo poljoprivrede 
Rok provedbe: kontinuirano

Aktivnost 2.2.10. 
Vlada će podržati inicijativu da u gradovima i općinama u kojima je ravnopravna službena upotreba jezika i pisma nacionalne manjine, manjinski jezik postane nastavni predmet u osnovnim i srednjim školama, sukladno Zakonu o odgoju i obrazovanju na jeziku i pismu nacionalnih manjina i Zakonu o odgoju i obrazovanju u osnovnoj i srednjoj školi. 
Nositelj: Ministarstvo znanosti i obrazovanja 
Rok provedbe: kontinuirano 

Aktivnost 2.2.11. 
Vlada će, uz pronalazak optimalnih rješenja, osigurati dostatna sredstva za pripremu, prijevode i tiskanje potrebnih udžbenika, kao i dopunskih nastavnih sredstava nužnih za školovanje pripadnika nacionalnih manjina.
Nositelj: Ministarstvo znanosti i obrazovanja
Rok provedbe: kontinuirano 

Aktivnost 2.2.12. 
Vlada će u sklopu periodične sustavne analize potreba i dugoročnog planiranja profesionalnog razvoja na individualnoj razini i razini ustanova, provesti analizu uvjeta rada učitelja, nastavnika i stručnih suradnika koji rade u odgojno-obrazovnim ustanovama svih razina na jezicima nacionalnih manjina te unaprjeđivati vrednovanje njihovog rada, imajući u vidu povećanja opsega posla u dvojezičnom administrativno-nastavnom sustavu. 
Nositelji: Ministarstvo znanosti i obrazovanja, Nacionalni centar za vanjsko vrednovanje obrazovanja
Rok provedbe: I. kvartal 2023.

Aktivnost 2.2.13. 
Vlada će izraditi analizu obrazovne politike u odnosu na doprinos pripadnika nacionalnih manjina hrvatskoj politici, kulturi, umjetnosti, gospodarstvu, znanosti i društvu općenito s ciljem da se u budućoj reformi obrazovnih programa značajna imena pripadnika nacionalnih manjina u hrvatskoj povijesti, kao i datumi i činjenice koje su vezane za njihov doprinos, uključe u kulturnu, obrazovnu i drugu politiku.
Nositelji: Ministarstvo znanosti i obrazovanja i Ministarstvo kulture i medija, Ured za ljudska prava i prava nacionalnih manjina, Ured potpredsjednika Vlade Republike Hrvatske 
Rok provedbe: II. kvartal 2022.

2.3. Kulturna autonomija održavanjem, razvojem i iskazivanjem vlastite kulture te očuvanje i zaštita kulturnih dobara i tradicije pripadnika nacionalnih manjina.

Aktivnost 2.3.1
Vlada  će u programe zaštite i očuvanja kulturnih dobara uključiti i zaštitu i očuvanje kulturnih dobara nacionalnih manjina u Republici Hrvatskoj i za tu svrhu osiguravat će potrebna financijska sredstva, na temelju javnog poziva sukladno Zakonu o financiranju javnih potreba u kulturi.
Nositelj: Ministarstvo kulture i medija
Rok provedbe: kontinuirano

Aktivnost 2.3.2. 
Vlada će pružati podršku istraživačkim i kulturnim programima te programima međunarodne suradnje i izdavaštva kako bi se ostvarile pretpostavke za unaprjeđenje kulturne autonomije udruga i organizacija nacionalnih manjina u Republici Hrvatskoj, s posebnim naglaskom na razvijanje dobrih odnosa Republike Hrvatske s matičnim državama pripadnika nacionalnih manjina, a što uključuje i skrb za položaj hrvatske nacionalne manjine u tim državama. 
Nositelji: Ministarstvo kulture i medija u suradnji s Ministarstvom vanjskih i europskih poslova, Središnjim državnim uredom za Hrvate izvan Republike Hrvatske i Savjetom za nacionalne manjine
Rok provedbe: kontinuirano 

Aktivnost 2.3.3.
Vlada će pružati financijsku potporu za unaprjeđenje uvjeta rada u postojećim objektima koji su u vlasništvu, objekata koje koriste nacionalne manjine u Republici Hrvatskoj ili objekata koji se mogu graditi ili obnavljati sredstvima pomoći iz matičnih zemalja ili drugih izvora, kao i na stvaranje preduvjeta za ta ulaganja na objektima koji su sada u vlasništvu države ili jedinica lokalne (regionalne) samouprave, na temelju javnog poziva sukladno Zakonu o financiranju javnih potreba u kulturi te ruralnom razvoju.
Nositelji: Ministarstvo kulture i medija, Ministarstvo poljoprivrede, Ministarstvo regionalnoga razvoja i fondova Europske unije, Ministarstvo prostornoga uređenja, graditeljstva i državne imovine i Ured za ljudska prava i prava nacionalnih manjina
Rok provedbe: kontinuirano

Aktivnost 2.3.4. 
U sklopu programa obnove uništenih ili oštećenih spomenika kulture i spomeničke baštine obnavljat će se spomenici značajni za identitet nacionalnih manjina u Republici Hrvatskoj, prema usuglašenom prijedlogu sa izabranim predstavnicima nacionalnih manjina, na temelju javnog poziva sukladno Zakonu o financiranju javnih potreba u kulturi. 
Nositelj: Ministarstvo kulture i medija
Rok provedbe: kontinuirano

Aktivnost 2.3.5. 
Vlada će osigurati sredstva za adaptaciju vjerskih objekata nacionalnih manjina, koji imaju status spomenika kulture, na temelju javnog poziva sukladno Zakonu o financiranju javnih potreba u kulturi. 
Nositelj: Ministarstvo kulture i medija
Rok provedbe: kontinuirano

Aktivnost 2.3.6. 
Vlada će financijski podupirati poboljšanje uvjeta rada udruga i ustanova nacionalnih manjina koje se bave očuvanjem kulturne baštine, jezika i identiteta pojedine nacionalne manjine u Republici Hrvatskoj, u skladu sa Zakonom o financiranju javnih potreba u kulturi i propisima koji reguliraju financijsku potporu ustanovama nacionalnih manjina.
Nositelji: Savjet za nacionalne manjine, Ured za ljudska prava i prava nacionalnih manjina i Ministarstvo kulture i medija
Rok provedbe: kontinuirano 



Aktivnost 2.3.7. 
Vlada će pokrenuti mjere iz svoje nadležnosti za upis različitih vidova tradicijske nematerijalne kulture (dijalekata jezika, običaja, plesova, pjesama i drugo) nacionalnih manjina u Registar nematerijalne kulturne baštine Republike Hrvatske.
Nositelj: Ministarstvo kulture i medija
Rok provedbe: kontinuirano 

2.4. Pristup sredstvima javnog priopćavanja i obavljanje djelatnosti javnog  priopćavanja na jeziku nacionalnih manjina.

Aktivnost 2.4.1. 
Omogućit će se osnivanje radija, televizije i ostalih elektroničkih medija za one manjine koje samostalno ili u savezu s drugim manjinskim zajednicama posjeduju ili razviju potrebne kapacitete odnosno osnivanje programa na jezicima nacionalnih manjina.
Nositelji: Ministarstvo kulture i medija, Agencija za elektroničke medije
Rok provedbe: kontinuirano

Aktivnost 2.4.2.
Vlada će radi adekvatnijeg sankcioniranja govora mržnje i diskriminativnog govora u medijima predložiti izmjene zakona, uspostaviti načelo razmjernosti kod sankcioniranja govora mržnje te inicirati da se na javnom servisu uredi postupanje u slučaju govora mržnje i seksizma. 
Nositelj: Ministarstvo kulture i medija
Rok provedbe: I. kvartal 2022.

Aktivnost 2.4.3. 
Vlada će predložiti donošenje medijske politike, kojom će se promovirati participacija pripadnika manjinskih zajednica u javnom i društvenom životu. Takva politika treba se temeljiti na promociji uključenosti manjinskih i drugih tema od općeg interesa ne samo u zasebnim manjinskim emisijama.
Nositelji: Ministarstvo kulture i medija, Agencija za elektroničke medije
Rok provedbe: IV. kvartal 2021.

Aktivnost 2.4.4. 
Vlada će inicirati u pregovorima o sljedećem Ugovoru između Vlade i HRT-a osnivanje redakcije za manjine na HRT-u koja će se sastojati od pripadnika manjina, odnosno novinara koji imaju iskustva u izvještavanju o specifičnim, manjinskim temama.
Nositelj: Ministarstvo kulture i medija
Rok provedbe: I. kvartal 2022.

2.5 . Pravo na samoorganiziranje i udruživanje radi ostvarivanja zajedničkih
interesa.

Aktivnosti 2.5.1. 
Vlada će osigurati neophodna financijska sredstva Uredu za ljudska prava i prava nacionalnih manjina i Savjetu za nacionalne manjine kako bi se omogućila stabilnost rada udruga nacionalnih manjina i pružila mogućnost za unaprjeđenje njihovog rada.
Nositelji: Ured za ljudska prava i prava nacionalnih manjina i Savjet za nacionalne manjine
Rok provedbe: kontinuirano

Aktivnost 2.5.2.
Vlada će nastaviti unaprjeđivati zakonodavni okvir koji se odnosi na udruge nacionalnih manjina, kojim će se regulirati organiziranje, status i djelovanje udruga nacionalnih manjina.
Nositelj: Ministarstvo pravosuđa i uprave
Rok provedbe: III. kvartal 2022.

Aktivnost 2.5.3. 
Vlada će izmijeniti i dopuniti Uredbu o kriterijima, mjerilima i postupcima financiranja i ugovaranja projekata od interesa za opće dobro koje provode udruge i donijeti Uredbu o financiranju javnih potreba nacionalnih manjina.
Nositelji: Ured za udruge i Ured za ljudska prava i prava nacionalnih manjina
Rok provedbe: I. kvartal 2021.

2.6. Zastupljenost u predstavničkim tijelima na državnoj i lokalnoj razini te upravnim i pravosudnim tijelima.

Aktivnost 2.6.1. 
Sukladno Ustavom zajamčenim pravima pripadnika nacionalnih manjina, zastupljenost nacionalnih manjina u Hrvatskom saboru osiguravat će se provođenjem članaka 16. i 17. Zakona o izborima zastupnika u Hrvatski sabor.
Nositelj: Ministarstvo pravosuđa i uprave
Rok provedbe: kontinuirano

Aktivnost 2.6.2.
Vlada će u slučaju promjene izbornog zakonodavstva sa zastupnicima nacionalnih manjina usuglasiti primjenu čl. 15. Ustava Republike Hrvatske u skladu s odlukama Ustavnog suda.
Nositelj: Ministarstvo pravosuđa i uprave 
Rok provedbe: kontinuirano

Aktivnost 2.6.3. 
Praćenje zastupljenosti u zapošljavanju u javnim službama te praćenje ostvarivanja prava prednosti i zapošljavanja pripadnika nacionalnih manjina u državnim službama te na razini jedinica lokalne i područne (regionalne) samouprave, uz prijedlog i primjenu novih mjera s ciljem dosljedne provedbe članka 22. Ustavnog zakona o pravima nacionalnih manjina.
Nositelj: Ministarstvo pravosuđa i uprave
Rok provedbe: IV. kvartal 2021.

2.7. Sudjelovanje pripadnika nacionalnih manjina u javnom životu i upravljanju lokalnim poslovima putem vijeća i predstavnika nacionalnih manjina.

Aktivnost 2.7.1. 
Vlada će kroz aktivnosti Operativnog programa Učinkoviti ljudski potencijali i kroz aktivnosti budućih operativnih programa 2021.-2027. jačati kapacitete vijeća i predstavnika nacionalnih manjina s ciljem unaprjeđenja njihovog rada na razini jedinica lokalne i područne (regionalne) samouprave, a u okviru sredstava Europskog socijalnog fonda/ Europskog socijalnog fonda plus.
Nositelji: Ured za ljudska prava i prava nacionalnih manjina u suradnji s Ministarstvom pravosuđa i uprave i Ministarstvo rada, mirovinskoga sustava, obitelji i socijalne politike 
Rok provedbe: 2021.-2024.

Aktivnosti 2.7.2.
Vlada će zajedno s predstavnicima nacionalnih manjina izraditi prijedlog izmjena zakona s ciljem unaprjeđivanja Zakona o Registru vijeća i predstavnika nacionalnih manjina u pitanjima njihova statusa, financiranja i uvjeta rada. 
Nositelj: Ministarstvo pravosuđa i uprave
Rok provedbe: III. kvartal 2022.

2.8. Unaprjeđenje razvojnih programa na područjima gdje povijesno žive pripadnici nacionalnih manjina, a koja su demografski, ekonomski ili socijalno oslabljena i značajno ispod prosjeka nacionalne razvijenosti.

Aktivnost 2.8.1. 
Vlada će mjere za razvoj ostvarenja prava nacionalnih manjina ili su od interesa za pripadnike nacionalnih manjina te mjere za razvoj područja gdje povijesno žive pripadnici nacionalnih manjina  uvrštavati u strateške planske dokumente.
Nositelji: Ministarstvo regionalnog razvoja i fondova Europske unije, Ministarstvo gospodarstva i održivog razvoja, Ministarstvo poljoprivrede
Rok provedbe: kontinuirano

Aktivnost 2.8.2
Vlada će usvojiti višegodišnji Program financiranja projekata lokalne infrastrukture, ruralnog razvoja, poduzetništva i obrta na područjima naseljenim pripadnicima nacionalnih manjina u okviru novog Operativnog programa za nacionalne manjine. 
Nositelji: Ministarstvo regionalnog razvoja i fondova Europske unije, Ministarstvo gospodarstva i održivog razvoja, Ministarstvo poljoprivrede
Rok provedbe: II. kvartal 2021.

Aktivnost 2.8.3.
Vlada će raditi na uključivanju i dodjeli sredstava u okviru Integriranog teritorijalnog operativnog programa po NUTS 2 regijama jedinicama lokalne samouprave na potpomognutom području, a koje dijele razvojne potrebe i čine logičnu teritorijalnu cjelinu.
Nositelj: Ministarstvo regionalnog razvoja i fondova Europske unije 
Rok provedbe: kontinuirano

Aktivnost 2.8.4.
Definiranje posebnih programa kojim će se osigurati povećavanje apsorpcijskih kapaciteta svih korisnika (mikro, malih i srednjih poduzeća, obrtnika, OPG-ova i JLS-ova, javnih ustanova, itd.) sa područja jedinica lokalnih samouprava (JLS) sa razvojnim posebnostima na kojima povijesno žive pripadnici nacionalnih manjina,  i to kroz programe za osiguranje nesmetanog financiranja pripreme i provedbe razvojnih programa i projekata pored zadržavanja minimalnih stopa sufinanciranja. 
Nositelji: Ministarstvo regionalnog razvoja i fondova Europske unije, Ministarstvo gospodarstva i održivog razvoja, Ministarstvo poljoprivrede
Rok provedbe: kontinuirano

Aktivnost 2.8.5.
Kroz provođenje Programa ruralnog razvoja u novoj financijskoj perspektivi osigurati kontinuitete dosadašnjeg pristupa u definiranju kriterija koji će dodatno poticati ulaganja /projekte koji dolaze iz najnerazvijenijih skupina potpomognutih područja na kojima povijesno žive pripadnici nacionalnih manjina.
Nositelj: Ministarstvo poljoprivrede
Rok provedbe: kontinuirano

2.9. Sudjelovanje pripadnika nacionalnih manjina u popisu stanovništva 2021. godine.

Aktivnost 2.9.1.
Vlada će pri izradi provedbenih akata za Popis stanovništva 2021. konzultirati predstavnike nacionalnih manjina, kako bi se osigurali mehanizmi i postupci potrebni za slobodno iskazivanje nacionalnog identiteta, jezika i pisma pri popisu stanovništva. Osigurat će se angažiranje razmjernog broja popisivača pripadnika nacionalne manjine u općinama i gradovima u kojima su pripadnici nacionalne manjine povijesno prisutni. Također  obrasci za popis stanovništva bit će dostupni na manjinskim jezicima i pismu.
Nositelj: Državni zavod za statistiku
Rok provedbe: IV. kvartal 2021.

Aktivnost 2.9.2.
Vlada će javno (medijski) i programski podržati projekte manjinskih udruga s ciljem osvješćivanja pripadnika nacionalnih manjina o predstojećem Popisu stanovništva i važnosti deklariranja manjinske pripadnosti te će za navedene aktivnosti osigurati potrebna financijska sredstva.
Nositelji: Državni zavod za statistiku, Savjet za nacionalne manjine i Ured za ljudska prava i prava nacionalnih manjina
Rok provedbe: I. kvartal 2021.

2.10. Promicanje mira i tolerancije te suzbijanje zločina iz mržnje

Aktivnost 2.10.1. 
Vlada će provoditi borbu protiv svih oblika nasilja i govora mržnje u društvu te će osnažiti zakonodavni okvir o suzbijanju govora mržnje, posebice prema ranjivim skupinama i nacionalnim manjinama i inzistirati na procesuiranju onih koji javno šire govor mržnje ili potiču na nasilje, temeljem odredbi Kaznenog zakona i Zakona o suzbijanju diskriminacije.
Nositelji: Ministarstvo pravosuđa i uprave, Ministarstvo unutarnjih poslova i Ured za ljudska prava i prava nacionalnih manjina
Rok provedbe: I. kvartal 2022.

Aktivnost 2.10.2. 
Poticat će se borba protiv govora mržnje i bilo kojeg oblika nasilja ulažući u obrazovanje, stručna savjetovanja, javne kampanje i jačanje medijske pismenosti kako bi se preventivno djelovalo u svim područjima društvenog života (mediji, obrazovni sustav, policija i pravosuđe, sport, kultura, obitelj).
Nositelji: Ministarstvo pravosuđa i uprave, Ministarstvo unutarnjih poslova, Ministarstvo znanosti i obrazovanja, Ministarstvo kulture i medija i Ured za ljudska prava i prava nacionalnih manjina
Rok provedbe: kontinuirano



Aktivnost 2.10.3.
[bookmark: _GoBack]Vlada će osuditi, suzbijati i poduzimati potrebne mjere za sankcioniranje svih oblika javnog odobravanja, poricanja ili umanjenja genocida (uključujući holokaust i samudaripen), zločina agresije, zločina protiv čovječnosti ili ratnog zločina, usmjereno prema manjinskim narodima u skladu s Okvirnom odluka Vijeća 2008/913/PUP od 28. studenoga 2008. o suzbijanju određenih oblika i načina izražavanja rasizma i ksenofobije kaznenopravnim sredstvima i Kaznenim zakonom.
Nositelji: Ministarstvo pravosuđa i uprave, Ured za ljudska prava i prava nacionalnih manjina
Rok provedbe: kontinuirano

Aktivnost 2.10.4.
Vlada će poticati potpisivanje međunarodnih dokumenata s matičnim zemljama nacionalnih manjina koje žive u Hrvatskoj, posebno s onim državama gdje živi i hrvatska nacionalna ili jezična manjina, a tamo gdje ugovori ili sporazumi postoje, dosljedno i u potpunosti primjenjivati njihove odredbe.
Nositelji: Ministarstvo vanjskih i europskih poslova, Središnji državni ured za Hrvate izvan Republike Hrvatske
Rok provedbe: kontinuirano































3. [bookmark: _Toc59541689]OPERATIVNI PROGRAM ZA SRPSKU NACIONALNU MANJINU


3.1. Obnova i stambeno zbrinjavanje

Aktivnost 3.1.1. 
Program obnove, popravka i opremanja obiteljskih kuća i stanova ubrzat će se. U tu svrhu osigurat će se dostatna financijska sredstva radi njegova završetka u ovom mandatnom razdoblju. 
Nositelj: Središnji državni ured za obnovu i stambeno zbrinjavanje 
Rok provedbe: IV. kvartal 2022.

Aktivnost 3.1.2.
Unaprijedit će se i ubrzati program stambenog zbrinjavanja bivših nositelja stanarskih prava, na osnovi analize zahtjeva samih podnositelja. Poduzet će se radnje u svrhu ažurnijeg osiguranja stambenih jedinica. 
Izmijenit će se odluka Vlade kojima se regulira prodaja stanova u vlasništvu Republike Hrvatske radi korekcije otkupne cijene stanova.
Otvorit će se novi rok za predaju zahtjeva za otkup stanova te pojednostavniti procedure otkupa.
Nositelji: Ministarstvo prostornoga uređenja, graditeljstva i državne imovine, Središnji državni ured za obnovu i stambeno zbrinjavanje, Agencija za pravni promet i posredovanje nekretninama
Rok provedbe: kontinuirano

Aktivnost 3.1.3.
Vlada će svake proračunske godine osigurati odgovarajući iznos sredstava za realizaciju postojećih programa stambenog zbrinjavanja na potpomognutim područjima. 
Nositelji: Središnji državni ured za obnovu i stambeno zbrinjavanje i Agencija za pravni promet i posredovanje nekretninama
Rok provedbe: kontinuirano

3.2. Statusna prava

Aktivnost 3.2.1.
Tijela državne uprave će promijeniti svoje postupanje kako bi olakšala položaj stranaka u postupcima utvrđivanja hrvatskog državljanstva u slučajevima kad su Knjige državljana uništene.
Nositelj: Ministarstvo unutarnjih poslova
Rok provedbe: III. kvartal 2021.

Aktivnost 3.2.2.
Produžit će se rokovi  utvrđeni zadnjim Zakonom o izmjenama i dopunama Zakona o hrvatskom državljanstvu radi situacije uzrokovane pandemijom bolesti COVID-19, odnosno produženje će se uskladiti sa rokom trajanja ograničenja (putovanja, komunikacija) uvedenih pandemijom.
Nositelj: Ministarstvo unutarnjih poslova
Rok provedbe: IV. kvartal 2021.


3.3. Radna i mirovinska prava

Aktivnost 3.3.1.
Vlada će za pitanja iz područja rada i mirovinskog sustava koja opterećuju srpsku nacionalnu manjinu, a tiču se mirovina i konvalidacije radnog staža predložiti moguća rješenja u suradnji s izabranim predstavnicima srpske nacionalne manjine i uključivanjem organizacija zainteresiranih građana. 
Nositelj: Ministarstvo rada, mirovinskoga sustava, obitelji i socijalne politike
Rok provedbe: IV. kvartal 2021.

3.4. Prava civilnih žrtava rata

Aktivnost 3.4.1.
Vlada će raditi na punoj provedbi Zajedničke deklaracije o nestalim osobama, usvojene u okviru Berlinskog procesa,  uz jednako postupanje prema nestalim osobama, bez obzira na njihovo državljanstvo, etničku pripadnost ili pripadnost vojnim formacijama. Prema pitanju osoba nestalih u Domovinskom ratu i smrtno stradalih osoba u Domovinskom ratu za koje nije poznato mjesto ukopa, nastavit će se jednako postupanje, bez obzira na njihovu nacionalnu pripadnost. Vlada Republike Hrvatske će nastaviti podržavati mjere i aktivnosti za ubrzanje postupka pronalaženja grobišta, ekshumaciju i identifikaciju pronađenih posmrtnih ostataka svih stradalih. Na prikladan način uključiti će se izabrane predstavnike i udruge srpske nacionalne manjine koje zastupaju interes stradalih i nestalih. Izdat će se novo izdanje Knjige nestalih osoba sa inkluzivnom metodologijom te javnim informiranjem ravnopravno tretirati identitet ekshumiranih i lokalitet ekshumacije.
Nositelj: Ministarstvo hrvatskih branitelja
Rok provedbe: kontinuirano

Aktivnost 3.4.2.
Vlada će razmotriti izmjene Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja (Narodne novine, br. 52/13 i 94/14) radi otpisa tražbina fizičkim osobama.
Nositelj: Ministarstvo financija, Ministarstvo pravosuđa i uprave, Ured potpredsjednika Vlade Republike Hrvatske 
Rok provedbe: IV. kvartal 2021.

Aktivnost 3.4.3.
Vlada će osigurati potrebne mjere kako bi se uklanjanje ratnih ruševina, građevinskih ostataka i građevinskog otpada vodilo uz suglasnost vlasnika ruševine odnosno terena i uz sufinanciranje države i lokalne samouprave.
Nositelji: Ministarstvo pravosuđa i uprave, Ministarstvo prostornoga uređenja, graditeljstva i državne imovine, Državni inspektorat Republike Hrvatske
Rok provedbe: III. kvartal 2021.

3.5. Učinkovito i nepristrano procesuiranje ratnih zločina

Aktivnost 3.5.1.
Poduzimanje svih potrebnih mjera radi unaprjeđenja procesuiranja svih ratnih zločina, neovisno o nacionalnosti počinitelja i žrtve. Razvijat će se regionalna suradnja kao važan preduvjet za učinkovito i nepristrano procesuiranje ratnih zločina, uključujući razmjenu predmeta i dokaza između tužilaštva respektivnih zemalja. Napravit će se dodatan iskorak u javnom osvješćivanju o počinjenim ratnim zločinima neovisno o identitetu žrtava i počinitelja, a sa ciljem da se osnaži suočavanje sa ratnim strahotama.
Nositelj: Ministarstvo pravosuđa i uprave
Rok provedbe: kontinuirano

3.6. Obnova osnovne komunalne infrastrukture 

Aktivnost 3.6.1.
Poduzimanje svih mjera radi obnove i izgradnje vodovodne mreže na  područjima  koja  su bila  obuhvaćena ratnim  stradanjima i razaranjima, kako bi omogućili da se svi krajevi Hrvatske ravnomjerno razvijaju te da svi državljani Republike Hrvatske imaju jednake uvjete u pogledu pristupa pitkoj vodi. 
Nositelji: Ministarstvo gospodarstva i održivog razvoja, nadležni javni isporučitelji vodnih usluga i Hrvatske vode
Rok provedbe: kontinuirano

Aktivnost 3.6.2. 
Poduzimanje svih mjera radi obnove i izgradnje cesta, bez obzira da li se radi o državnoj, županijskoj, lokalnoj ili nerazvrstanoj cesti na  područjima  koja  su bila  obuhvaćena ratnim  stradanjima i razaranjima kako bi omogućili da se svi krajevi Hrvatske ravnomjerno razvijaju
Nositelji: Ministarstvo mora prometa i infrastrukture, Ministarstvo regionalnoga razvoja i fondova Europske unije, Ministarstvo poljoprivrede
Rok provedbe: kontinuirano

Aktivnost 3.6.3.
Poduzimanje svih mjera radi završetka procesa elektrifikacije područja koja su bila  obuhvaćena ratnim stradanjima i razaranjima kako bi svi državljani Republike Hrvatske imali jednake uvjete u pogledu elektroenergetske infrastrukture, a osobito nisko naponske mreže na područjima povratka, prognanika i izbjeglica, uz polugodišnje izvještavanje o napretku.
Nositelji: Ministarstvo gospodarstva i održivog razvoja, Hrvatska elektroprivreda
Rok provedbe: kontinuirano

3.7. Unaprjeđenje socijalne i kulturne infrastrukture srpske nacionalne manjine

Aktivnost 3.7.1.
Vlada će podržati kupnju, izgradnju, dogradnju, obnovu i opremanje kulturnih centara za srpsku nacionalnu manjinu u Zagrebu, Rijeci, Osijeku, Vukovaru, Kninu i drugim mjestima za koje postoji potreba i za koje se izrade planovi  u razdoblju trajanja Operativnog programa. 
Nositelji: Ministarstvo kulture i medija, Ministarstvo regionalnoga razvoja i fondova Europske unije, Ured za ljudska prava i prava nacionalnih manjina
Rok provedbe: kontinuirano

Aktivnost 3.7.2.
Vlada će osigurati sredstva za obnovu i uređenje društvenih domova, posebno na područjima koja  su bila obuhvaćena ratnim stradanjima i razaranjima, s obzirom na nerazvijenost općina u kojima živi veći dio pripadnici srpske zajednice, a na prijedlog izabranih predstavnika srpske nacionalne manjine. 
Nositelji: Ministarstvo kulture i medija, Ministarstvo regionalnoga razvoja i fondova Europske unije, Ured za ljudska prava i prava nacionalnih manjina
Rok provedbe: kontinuirano

3.8. Unaprjeđenje infrastrukture udruga i vijeća srpske nacionalne manjine

Aktivnost 3.8.1.
Vlada će podržati kupnju, izgradnju, dogradnju, obnovu i opremanje objekata i prostora udruga i vijeća srpske nacionalne manjine, uključivo kulturno-umjetničkih društava i sportskih klubova.
Nositelji: Ured za ljudska prava i prava nacionalnih manjina
Rok provedbe: kontinuirano

3.9. Pravo na odgoj i obrazovanje na srpskom jeziku i ćiriličnom pismu

Aktivnost 3.9.1.
Vlada će podržati formiranje nastavničkog studija srpskog jezika i kulture u Zagrebu i Osijeku, studijskog programa na učiteljskim fakultetima za učitelje u programima na manjinskim jezicima i pismima, za model A kao najbrojniji (najviše odjeljenja, učenika i nastavnika) i za model C koji obuhvaća i nacionalnu grupu predmeta.
Nositelj: Ministarstvo znanosti i obrazovanja
Rok provedbe: I. kvartal 2022.

Aktivnost 3.9.2.
Vlada će poduzeti potrebne mjere da sastav kombiniranih razrednih odjela ili odgojno-obrazovnih skupina (karakterističnih npr. za model C na srpskom jeziku i ćiriličnom pismu) bude s učenicima od ne više od dva razreda. 
Nositelj: Ministarstvo znanosti i obrazovanja
Rok provedbe: I. kvartal 2022.

Aktivnost 3.9.3.
Vlada će osigurati financiranje posebnih udžbenika ili drugih nastavnih materijala za rad u kombiniranim razredima prema modelu C, te će opremiti škole potrebnim metodičko-didaktičkim materijalima (npr. za učenje ćiriličnog pisma ili geografije)
Nositelj: Ministarstvo znanosti i obrazovanja
Rok provedbe: I. kvartal 2022.

Aktivnost 3.9.4.
Vlada će u proračunu osigurati sredstva za obnovu i opremanje škola u kojima se nastava izvodi na srpskom jeziku i ćiriličnom pismu po modelu A i modelu C. 
Nositelji: Ministarstvo znanosti i obrazovanja, Ministarstvo regionalnoga razvoja i fondova Europske unije
Rok provedbe: kontinuirano

3.10. Kulturna autonomija i spomenička baština

Aktivnost 3.10.1.
U sklopu programa obnove uništenih ili oštećenih spomenika kulture i spomeničke baštine osigurat će se sredstva za obnovu spomenika značajnih za identitet srpske nacionalne manjine u Republici Hrvatskoj, u suradnji sa institucijama srpske zajednice.
Nositelj: Ministarstvo kulture i medija
Rok provedbe: kontinuirano

Aktivnost 3.10.2.
Vlada će osigurati dodatna sredstva za adaptaciju vjerskih objekata važnih za identitet srpske nacionalne manjine, koji imaju status spomenika kulture, na temelju javnog poziva sukladno Zakonu o pravnom položaju vjerskih zajednica i Zakonu o financiranju javnih potreba u kulturi
Nositelji: Ministarstvo kulture i medija, Ministarstvo regionalnoga razvoja i fondova Europske unije, Ured Komisije za odnose s vjerskim zajednicama
Rok provedbe: kontinuirano

3.11. Međususjedska suradnja

Aktivnost 3.11.1.
Vlada će predložiti osnivanje zaklade za promicanje dijaloga i suradnje između mladih Hrvata iz Srbije i mladih Srba iz Hrvatske te mladih iz dviju država općenito, u sferi kulture, obrazovanja i sporta. 
Nositelji: Ministarstvo znanosti i obrazovanja, Ministarstvo kulture i medija, Središnji državni ured za demografiju i mlade, Ministarstvo vanjskih i europskih poslova i Središnji državni ured za Hrvate izvan Republike Hrvatske 
Rok provedbe: IV. kvartal 2022.

3.12. Povrat imovine
Aktivnost 3.12.1.
Vlada će s predstavnicima Srpske pravoslavne Crkve surađivati s ciljem ubrzanja postupka povrata imovine oduzete za vrijeme jugoslavenske komunističke vladavine svim legitimiranim pravnim i fizičkim osobama, vodeći računa o ravnopravnosti nositelja prava na povrat imovine, pa tako i vjerskim zajednicama. 
Nositelj: Ministarstvo prostornog uređenja, graditeljstva i državne imovine
Rok provedbe: IV. kvartal 2021.

4.1. Realizacija Ugovora između Republike Hrvatske i Talijanske Republike o pravima manjina, s naglaskom na članak 3.

Aktivnost 4.1.1.
Provedba Ugovora između Republike Hrvatske i Talijanske Republike o pravima manjina, potpisanog 1996. godine u Zagrebu, koji su ratificirali Hrvatski sabor i Talijanski parlament. U spomenutom Ugovoru posebnu važnost ima provedba članaka 2. i 3., koji se odnose na stečena prava talijanske nacionalne manjine i na njihovo postupno priznavanje na najvišoj razini na cijelom teritoriju na kojem su Talijani povijesno nastanjeni, te članka 4.koji govori o statusu organizacije Talijanske unije, a koja predstavlja sve pripadnike talijanske nacionalne manjine u Hrvatskoj kao i u Sloveniji. 
Nositelji: Ministarstvo vanjskih i europskih poslova, Ministarstvo znanosti i obrazovanja, Ministarstvo kulture i medija, Ured za ljudska prava i prava nacionalnih manjina
Rok provedbe: IV. kvartal 2021.

Aktivnost 4.1.2.
Osnažit će se suradnja s nadležnim institucijama u Republici Hrvatskoj i Talijanskoj Republici s ciljem realizacije dijela Sporazuma koji se odnosi na hrvatsku manjinu koja živi u Italiji, u duhu principa pacta sum servanda, kao i odgovornost Republike Hrvatske i Italije za realizaciju spomenutog ratificiranog Ugovora.
Nositelji: Središnji državni ured za Hrvate izvan Republike Hrvatske s Ministarstvom vanjskih i europskih poslova
Rok provedbe: kontinuirano

Aktivnost 4.1.3.
Vlada će razmotriti status groblja u općinama i gradovima u kojima povijesno živi talijanska manjina, na način da se zaštiti višestoljetna prisutnost talijanske zajednice, s ciljem očuvanja kolektivnog pamćenja o povijesnoj prisutnosti Talijana na tim područjima.
Nositelji: Ministarstvo prostornog uređenja, graditeljstva i državne imovine, Ministarstvo kulture i medija 
Rok provedbe: I. kvartal 2022.

4.2. Unaprjeđenje sustava financiranja udruga i ustanova talijanske manjine, posebice novinsko-izdavačke ustanove EDIT iz Rijeke.

Aktivnost 4.2.1.
Vlada će osigurati potrebna financijska sredstava za izdavačku kuću EDIT iz Rijeke, Centar za povijesna istraživanja iz Rovinja, Talijansku dramu iz Rijeke i Talijansku uniju iz Rijeke, do razine potrebne za normalan rad tih ustanova i organizacije. 
Nositelji: Ministarstvo kulture i medija, Ured za ljudska prava i prava nacionalnih manjina i Savjet za nacionalne manjine
Rok provedbe: kontinuirano




Aktivnost 4.2.2.
Vlada će osigurati sredstva za izgradnju osnovne škole u Novigradu, i predškolske ustanove u Rijeci, te dovršiti rekonstrukciju školskog objekta u Bujama, u suradnji s Republikom Italijom te Istarskom županijom. 
Nositelji: Ministarstvo znanosti i obrazovanja, Ministarstvo regionalnoga razvoja i fondova Europske unije
Rok provedbe: 2021.-2024.

4.3. Pronalaženje fleksibilnih modela za otvaranje novih usmjerenja u školama s nastavom na talijanskom jeziku.

Aktivnost 4.3.1.
U svim školama s nastavom na hrvatskom jeziku, u općinama i gradovima u kojima povijesno živi talijanska manjina, a koji su dvojezični, bit će poduzete mjere za uvođenje učenja talijanskog jezika kao predmeta od kojeg je izjavom učenika, odnosno roditelja moguće odustati u duhu članaka 2. i 3. spomenutog Ugovora između Republike Hrvatske i Talijanske Republike o pravima manjina.
Nositelj: Ministarstvo znanosti i obrazovanja 
Rok provedbe: kontinuirano

4.4. Unaprijedit će se rasprava o posebnom modelu državne mature za polaznike škola na talijanskom jeziku.

Aktivnost 4.4.1.
Vlada će provesti analizu sustavnih problema do kojih dolazi prilikom provođenja državne mature za polaznike škola na talijanskom jeziku te predložiti smjernice za njihovo rješavanje, uz mogućnost uvođenja posebnog modela državne mature za talijansku nacionalnu manjinu kojim će talijanski jezik imati status materinskog i na temelju kojeg će ocjena ispita iz talijanskog jezika, u svim pravima koja proizlaze iz državne mature, biti tretirana kao ocjena hrvatskog jezika u školama s nastavom na hrvatskom jeziku, poštujući pri tome autonomiju sveučilišta. U dogovoru s roditeljima i učenicima omogućit će se izbor priznavanja ocjena hrvatskog, odnosno talijanskog  jezika  kao  materinskog,  prigodom  bodovanja  upisa  u  srednje  škole  s  nastavom  na talijanskom jeziku
Nositelj: Ministarstvo znanosti i obrazovanja
Rok provedbe: kontinuirano

4.5. Priznavanje diploma stečenih u državama Europske unije

Aktivnost 4.5.1.
Vlada će priznati sveučilišne diplome i zvanja, koja su stečena u državama Europske unije, sukladno Zakonu o priznavanju inozemnih obrazovnih kvalifikacija i Zakonu o reguliranim profesijama, te će omogućiti predavanje odgovarajućih predmeta u školama s programom na talijanskom jeziku i  rad na talijanskom jeziku u općinama i gradovima u kojima povijesno živi talijanska manjina.
Nositelj: Ministarstvo znanosti i obrazovanja 
Rok provedbe: II. kvartal 2022.



4.6. Priznanje istro-mletačkog i istriotskog narječja

Aktivnost 4.6.1.
Kandidatura uvođenja istro-mletačkog i istriotskog narječja, u Registar nematerijalne baštine Republike Hrvatske
Nositelj: Ministarstvo kulture i medija 
Rok provedbe: II. kvartal 2021.

4.7. Kulturna autonomija u području medija

Aktivnost 4.7.1.
U suradnji s HRT-om, u duhu kulturne autonomije i Ugovora između Republike Hrvatske i Talijanske Republike o pravima manjina, bit će vraćen status redakcije programima na talijanskom jeziku na radijskim postajama Pule i Rijeke. Predvidjet će se mogućnost prikazivanja informativnog TV programa na talijanskom jeziku na lokalnim televizijama koje pokrivaju područje na kojem povijesno živi talijanska manjina.
Nositelj: Ministarstvo kulture i medija, Hrvatska radiotelevizija i lokalne televizije
Rok provedbe: III. kvartal 2022.


5. [bookmark: _Toc59541691]OPERATIVNI PROGRAM ZA ČEŠKU I SLOVAČKU NACIONALNU MANJINU

5.1. Nastavak postupka sklapanja Sporazuma o zaštiti manjina između Republike Hrvatske i Češke Republike.

Aktivnost 5.1.1.
Nadležna tijela Vlade nastavit će sa postupkom identificiranja konkretnih područja na kojima bi se mogao dodatno unaprijediti status hrvatske manjine u Češkoj Republici i češke manjine u Republici Hrvatskoj te sukladno navedenim područjima nastaviti s inicijativom sklapanja Sporazuma o zaštiti manjina između Republike Hrvatske i Češke Republike.
Nositelji: Središnji državni ured za Hrvate izvan Republike Hrvatske, Ministarstvo vanjskih i europskih poslova i Ured za ljudska prava i prava nacionalnih manjina 
Rok provedbe: I. kvartal 2021.

5.2. Pokretanje postupka sklapanja bilateralnog Sporazuma o zaštiti manjina između Republike Hrvatske i Slovačke Republike.

Aktivnost 5.2.1.
Vlada će nastaviti identificirati  konkretna područja u kojima bi se mogao dodatno unaprijediti status hrvatske manjine u Slovačkoj Republici i slovačke manjine u Republici Hrvatskoj te sukladno navedenim područjima predložiti odgovarajući pravni instrument između dviju Vlade.
Nositelji: Središnji državni ured za Hrvate izvan Republike Hrvatske, Ministarstvo vanjskih i europskih poslova i Ured za ljudska prava i prava nacionalnih manjina 
Rok provedbe: I. kvartal 2022.

5.3. Stvaranje i poboljšanje uvjeta za rad, te poštivanje i vrednovanje posebnosti predškolskih ustanova, osnovnih i srednjih škola s nastavom na češkom i slovačkom jeziku, te ustanova iz sustava visokog obrazovanja

Aktivnost 5.3.1.
Vlada će razmotriti mogućnosti povrata dijela imovine Zaklade Rafaela Pavićeka te poboljšanja uvjeta za njen rad.
Nositelji: Ministarstvo prostornog uređenja, graditeljstva i državne imovine, Ministarstvo pravosuđa i uprave i Ministarstvo znanosti i obrazovanja
Rok provedbe: 2021. - 2024.

Aktivnost 5.3.2.
Vlada će, u suradnji s jedinicama lokalne samouprave, poduzeti  mjere iz svoje nadležnosti za osiguranje financijske potpore za obnovu, dogradnju, izgradnju, provedbu energetske učinkovitosti i opremanje predškolskih ustanova, osnovnih i srednjih škola i to: Češke osnovne škole „J. A. Komenski”, Daruvar, Češke osnovne škole „J. Ružićka”, Končanica, područne škole Ivanovo selo, Češkog dječjeg vrtića „Ferda Mravenec", Daruvar, područnih vrtića u Josipovcu Punitovačkom, Markovcu Našičkom i područnih vrtića u ostalim mjestima gdje žive pripadnici češke i slovačke nacionalne manjine. Područne škole Markovac Našički - OŠ kralja Tomislava Našice i ostalih škola gdje se uči češki i slovački jezik te školske sportske dvorane u Hercegovcu.
Nositelji: Ministarstvo znanosti i obrazovanja, Ministarstvo regionalnoga razvoja i fondova Europske unije, Ministarstvo poljoprivrede i Ured za ljudska prava i prava nacionalnih manjina
Rok provedbe: III. kvartal 2022.

Aktivnost 5.3.3.
Vlada će podržati inicijativu osnivanja odsjeka slovakistike na Filozofskom fakultetu Sveučilišta u Osijeku, a koji je od iznimne važnosti za obrazovanje pripadnika manjine.
Nositelj: Ministarstvo znanosti i obrazovanja
Rok provedbe: III. kvartal 2021.

Aktivnost 5.3.4.
Vlada će, u suradnji s Bjelovarsko-bilogorskom županijom, Gradom Daruvarom te susjednim jedinicama lokalne samouprave, poduzeti mjere iz svoje nadležnosti za osiguranje financijske potpore za izgradnju i opremanje učeničkog doma u Daruvaru.
Nositelji: Ministarstvo znanosti i obrazovanja, Ministarstvo regionalnoga razvoja i fondova Europske unije.
Rok provedbe: II. kvartal 2023.

5.4. Unaprjeđenje uvjeta rada i sustava financiranja udruga i ustanova češke i slovačke nacionalne manjine, posebno Slovačkog centra za kulturu Našice i Novinsko - izdavačke ustanove Jednota Daruvar

Aktivnost 5.4.1.
Vlada će analizirati postojeći sustav financiranja udruga i ustanova češke i slovačke nacionalne manjine, posebice Slovačkog centra za kulturu Našice, Novinsko-izdavačke ustanove Jednota Daruvar i Etno kuća u Lipovljanima i Ivanovom selu, predložit će trajan i održiv sustav financiranja, poduzeti odgovarajuće mjere za unapređenje uvjeta rada te će poduprijeti projekte i osigurati sredstva za digitalizaciju arhiva, na temelju javnog poziva sukladno Zakonu o financiranju javnih potreba u kulturi.
Nositelji: Ministarstvo kulture i medija, Ured za ljudska prava i prava nacionalnih manjina i Savjet za nacionalne manjine
Rok provedbe: kontinuirano

Aktivnost 5.4.2.
Nakon stvorenih uvjeta za rad, u sastavni dio Slovačkog centra za kulturu Našice, prebacit će se Središnja Knjižnica Slovaka, a u skladu s osnivačkim aktima Slovačkog centra za kulturu Našice, te će se osigurati sredstva za nesmetani rad SKC-a.
Nositelj: Ministarstvo kulture i medija
Rok provedbe: I. kvartal 2021.

5.5. Osnivanje i izgradnja Češkog centra za kulturu Daruvar

Aktivnost 5.5.1.
Nadležna tijela Vlade, u suradnji sa zastupnikom za češku i slovačku nacionalnu manjinu, utvrdit će potreban pravni i financijski okvir za izgradnju Češkog centra za kulturu u Daruvaru kako bi se osigurala sredstva za rekonstrukciju, dogradnju, uređenje i opremanja objekta ČKC-a, kao i sredstva za održivo funkcioniranje istog.
Nositelji: Ministarstvo kulture i medija, Ured za ljudska prava i prava nacionalnih manjina 
Rok provedbe: 2021. – 2024.

5.6. Obnova objekata češke i slovačke nacionalne manjine koji su oštećeni tijekom agresije na Republiku Hrvatsku. Zaštita i očuvanje kulturnih dobara, te digitalizacija arhiva. Održavanje i unapređenje uvjeta rada u postojećim objektima u vlasništvu ili korištenju češke i slovačke nacionalne manjine

Aktivnost 5.6.1.
Vlada će nastaviti s obnovom ratom oštećenih i razrušenih stambenih objekata češke i slovačke nacionalne manjine u skladu s Programom obnove.
Nositelj: Središnji državni ured za obnovu i stambeno zbrinjavanje
Rok provedbe:  IV. kvartal 2022.

Aktivnost 5.6.2.
Vlada će podupirati dovršetak već započetih aktivnosti te osigurati sredstva za obnovu, dogradnju i redovito funkcioniranje Kulturno obrazovanog centra „Tkon" (Međunarodnog multikulturalnog centra za djecu i mlade) u vlasništvu čeških osnovnih škola.
Nositelji: Ministarstvo regionalnoga razvoja i fondova europske unije, Ministarstvo znanosti i obrazovanja i Ured za ljudska prava i prava nacionalnih manjina
Rok provedbe: 2021. - 2024.

Aktivnost 5.6.3.
Vlada će poduzimati mjere iz svoje nadležnosti kako bi osigurala sredstva za održavanje i unaprjeđenje uvjeta rada u postojećim objektima u vlasništvu ili korištenju češke i slovačke nacionalne manjine.
Nositelji: Ministarstvo regionalnoga razvoja i fondova Europske unije, Ministarstvo poljoprivrede, Ministarstvo prostornoga uređenja, graditeljstva i državne imovine i Ured za ljudska prava i prava nacionalnih manjina
Rok provedbe: kontinuirano

Aktivnost 5.6.4.
Vlada će poduzimati mjere za osiguranje primjerenih prostornih uvjeta za rad Matice slovačke u Rijeci, te Češke besede Garešnica i Češke besede Virovitičko-podravske županije, na način sa se prostor dodjeli dugoročno ili se osigura pravo otkupa prostora.
Nositelji: Ministarstvo prostornoga uređenja, graditeljstva i državne imovine i Ured za ljudska prava i prava nacionalnih manjina u suradnji s jedinicama lokalne i područne (regionalne) samouprave.
Rok provedbe: kontinuirano

5.7. Poboljšanje uvjeta življenja u mjestima naseljenim pripadnicima češke i slovačke nacionalne manjine

Aktivnost 5.7.1.
Vlada će osigurati neophodna namjenska sredstva za pripremu tehničke dokumentacije, rekonstrukciju i izgradnju infrastrukturnih objekata na područjima i naseljima u kojima žive pripadnici češke i slovačke nacionalne manjine, poput izgradnje sustava vodovoda i odvodnje (Aglomeracija Daruvar, Aglomeracija Končanica i drugih) obnove i izgradnje nogostupa (Ilok, Miljevci, Ljudevit Selo, Dežanovac, Našički Markovac i drugih), rasvjete (Jelisavac, Josipovac i Jurjevac Punitovački, Našički Markovac, Ilok, Hercegovac i drugi), izgradnje i obnovu nerazvrstanih i ostalih cesta (rekonstrukcije DC5 Grubišno Polje-Končanica-Daruvar, L3309-Jazvenik i drugih), željezničke infrastrukture (Vijadukt Krndija na pruzi Banova Jaruga – Daruvar i drugih), te ostale infrastrukture – višenamjenskih domova, kulturnih, vjerskih, sportskih te drugih dobrovoljnih organizacija u naseljima u kojim žive pripadnici češke i slovačke nacionalne manjine (Evangelička crkva - slovačka crkvena općina u Iloku, katolička crkva, mjesne crkve u Daruvaru, Končanici, Dežanovcu, Daruvarskom Brestovcu, Zavičajni muzej u Daruvaru).
Nositelji: Hrvatske vode, Hrvatske ceste, HEP, Ministarstvo regionalnoga razvoja i fondova Europske unije, Ministarstvo kulture i medija i Ministarstvo poljoprivrede; jedinice lokalne i područne (regionalne) samouprave
Rok provedbe: kontinuirano 

6.1. Provedba preporuka Mješovitog međuvladinog odbora za zaštitu mađarske manjine u Republici Hrvatskoj te hrvatske manjine u Mađarskoj 

Aktivnost 6.1.1.
Vlada će osigurati pravne i financijske preduvjete za provedbu preporuka Hrvatsko-mađarskog međuvladinog odbora za uzajamnu zaštitu nacionalnih manjina (MOM) koje se odnose na mađarsku nacionalnu manjinu u Republici Hrvatskoj.
Nositelji: Ministarstvo znanosti i obrazovanja, Ministarstvo kulture i medija, Ministarstvo prostornoga uređenja, graditeljstva i državne imovine, Ured za ljudska prava i prava nacionalnih manjina, Savjet za nacionalne manjine, Središnji državni ured za Hrvate izvan Republike Hrvatske
Rok provedbe: kontinuirano

6.2. Unaprjeđenje infrastrukture obrazovnih institucija mađarske nacionalne manjine

Aktivnost 6.2.1. 
Vlada će osigurati financijska sredstva za potrebitu obnovu i opremanje objekta Prosvjetno-kulturnog centra Mađara u Osijeku (niskonaponska električna mreža, krovište, dvorana za manifestacije, vrtić).
MZO osigurati će pravne i financijske preduvjete za zapošljavanje jednog stručnog suradnika – psihologa za 4 četiri osnovne škole na mađarskom jeziku prema A-modelu u Republici Hrvatskoj.
Nositelj: Ministarstvo znanosti i obrazovanja
Rok provedbe: IV. kvartal 2021.

Aktivnost 6.2.2.
Vlada će osigurati pravne i financijske uvjete za izgradnju i opremanje nastavno-sportske dvorane pri OŠ Korođ (Općina Tordinci, Vukovarsko-srijemska županija).
Nositelji: Ministarstvo znanosti i obrazovanja
Rok provedbe: IV. kvartal 2022.

6.3. Osiguravanje sredstava za dovršenje projekata koji su započeti u suradnji s Vladom Mađarske.

Aktivnost 6.3.1.
Vlada će osigurati sredstva za dovršenje projekata koje su započete u suradnji s Vladom Mađarske i to: 
Osječko-baranjska županija:
- obnova reformatskih crkava u Kotlini (Općina Kneževi Vinogradi), Suzi (Općina Kneževi Vinogradi), Zmajevcu (Općina Kneževi Vinogradi) i Osijeku (Retfala) 
- obnova katoličkih crkava u Podolju i Batini (oba Općina Draž)
Bjelovarsko-bilogoraska županija:
- obnove reformatske crkve u Velikoj Pisanici (Općina Velika Pisanica).
Nositelj: Ministarstvo kulture i medija
Rok provedbe: kontinuirano

6.4. Unaprjeđenje infrastrukture udruga mađarske nacionalne manjine

Aktivnost 6.4.1.
Vlada će osigurati financijske uvjete za kupovinu, izgradnju, odnosno obnovu i opremanje mađarskih kuća (sjedišta udruga mađarske manjine), kao i za kupovinu, izgradnju i opremanje objekta prikladnog za održavanje ljetnih kampova učenja mađarskog jezika i kulture.
Nositelj: Ured za ljudska prava i prava nacionalnih manjina
Rok provedbe: kontinuirano

6.5. Poboljšanje uvjeta života u mjestima naseljenim pripadnicima mađarske nacionalne manjine

Aktivnost 6.5.1.
Vlada će osigurati pravne i financijske uvjete za izgradnju vodovodne mikromreže u Lugu (Općina Bilje) i Novom Bezdanu (Općina Petlovac) te obnovu niskonaponske električne mreže u Novom Bezdanu (Općina Petlovac).
Vlada će osigurati pravne i financijske uvjete za nastavak izgradnje kanalizacijske mreže prema naseljima Vardarac i Lug u Općini Bilje (Osječko-baranjska županija). 
Nositelji: Ministarstvo gospodarstva i održivog razvoja u suradnji s Hrvatskom elektroprivredom, Hrvatske vode i nadležni javni isporučitelji vodnih usluga
Rok provedbe: IV. kvartal 2022.



7. [bookmark: _Toc59541693]OPERATIVNI PROGRAM ZA ALBANSKU, BOŠNJAČKU, CRNOGORSKU, MAKEDONSKU I SLOVENSKU  NACIONALNU MANJINU


7.1. Razvoj i unaprjeđenje bilateralnih odnosa 
 
Aktivnost 7.1.1.
S ciljem unaprjeđenja bilateralnih odnosa s Republikom Albanijom Vlada će pokrenuti postupak sklapanja bilateralnih sporazuma s Republikom Albanijom, u svrhu jačanja zaštite prava albanske nacionalne manjine i poboljšanja statusa pripadnika hrvatskog naroda u Republici Albaniji.
Nositelji: Ministarstvo vanjskih i europskih poslova 
Rok provedbe: III. kvartal 2021.

Aktivnost 7.1.2.
S ciljem unaprjeđenja bilateralnih odnosa između Republike Hrvatske i Republike Kosova, Vlada će pokrenuti postupak sklapanja bilateralnog sporazuma s Republikom Kosovo o zaštiti nacionalnih manjina, koji će doprinijeti da se pripadnicima nacionalnih manjina u Hrvatskoj i Kosovu osigura najviša razina pravne zaštite te očuvanje i razvitak njihovih nacionalnih identiteta.
Nositelji: Ministarstvo vanjskih i europskih poslova i Središnji državni ured za Hrvate izvan Republike Hrvatske
Rok provedbe: III. kvartal 2021.

Aktivnost 7.1.3.
S ciljem promicanja boljeg razumijevanja te upoznavanja umjetnosti, kulture i kulturne baštine hrvatskog i albanskog naroda, Vlada će pokrenuti postupak sklapanja programa o kulturnoj suradnji s Republikom Kosovo, na temelju Ugovora između Vlade Republike Hrvatske i Vlade Republike Kosova o kulturnoj suradnji. 
Nositelji: Ministarstvo kulture i medija 
Rok provedbe: IV. kvartal 2021.

Aktivnost 7.1.4.
Vlada će razmotriti mogućnost sklapanja sporazuma o suradnji s Bosnom i Hercegovinom u okviru kojeg će jedan od ciljeva biti i unapređenje dobrosusjedskih odnosa, razvoj međunacionalne i međureligijske tolerancije i upoznavanje s bošnjačkom i hrvatskom poviješću, kulturama i običajima. 
Nositelji: Ministarstvo vanjskih i europskih poslova, Ministarstvo kulture i medija, Središnji državni ured za Hrvate izvan Republike Hrvatske
Rok provedbe: I. kvartal 2021.

7.2. Osnivanje ustanova albanske manjine, te centra za povijesna istraživanja 

Aktivnost 7.2.1.
Vlada će pokrenuti postupak sklapanja bilateralnog sporazuma između Republike Hrvatske i Republike Kosova o osnivanju Muzeja Hrvata u Janjevu i sporazuma između Republike Hrvatske i Republike Albanije o osnivanju Hrvatskog doma u Albaniji te o osnivanju Albanskog centra za povijesna istraživanja u Zagrebu. 
Nositelji: Ministarstvo vanjskih i europskih poslova, Ministarstvo kulture i medija i Središnji državni ured za Hrvate izvan Republike Hrvatske
Rok provedbe: III. kvartal 2021.

7.3. Pronalazak modela za osiguravanje prostora ili izgradnje novih objekata za ustanove albanske i slovenske manjine 

Aktivnost 7.3.1.
Vlada će poduzeti mjere za osiguranje prostora za rad Albanskog kulturnog i obrazovnog centra – Albanskog doma u Zagrebu, kao i mogućnost financijske potpore njegovu opremanju i funkcioniranju, u skladu s propisima koji reguliraju financijsku potporu ustanovama nacionalnih manjina i Zakonom o financiranju javnih potreba u kulturi. 
Nositelji: Ministarstvo prostornog uređenja, graditeljstva i državne imovine, Ministarstvo kulture i medija i Ured za ljudska prava i prava nacionalnih manjina
Rok provedbe: II. kvartal 2021.

Aktivnost 7.3.2.
Vlada će razmotriti otkup ili darovanje prostora Kulturno prosvjetnog društva Slovenski dom u Zagrebu.
Nositelji: Ministarstvo prostornog uređenja, graditeljstva i državne imovine, Ministarstvo kulture i medija i Ured za ljudska prava i prava nacionalnih manjina
Rok provedbe: II. kvartal 2022.

7.4. Unaprjeđenje uvjeta djelovanja postojećih vjerskih institucija i pronalazak adekvatnih rješenja za izgradnju novih sakralnih objekata. 

Aktivnost 7.4.1. 
Vlada će, sukladno Zakonu o pravnom položaju vjerskih zajednica, uvažavajući činjenicu da je izgradnja obrazovno sakralnog objekta od iznimnog značenja za očuvanje vjere, jezika, kulture, tradicijskih običaja i nacionalnog identiteta općenito, podupirati unaprjeđenje uvjeta djelovanja Albanske katoličke misije „Majka Terezija“ te će poduzeti mjere za osiguranje zemljišta za eventualnu izgradnju sakralnog objekta, u suradnji s Zagrebačkom nadbiskupijom
Nositelji: Ministarstvo prostornog uređenja, graditeljstva i državne imovine, Ured Komisije za odnose s vjerskim zajednicama 
Rok provedbe: III. kvartal 2021.

Aktivnost 7.4.2. 
Vlada će sukladno Zakonu o pravnom položaju vjerskih zajednica, osigurati sredstva za dovršetak vjerskog objekta važnog za makedonsku nacionalnu manjinu. Vlada će osigurati sredstva za adaptaciju objekata nacionalnih manjina koji imaju status spomenika kulture, na temelju javnog poziva sukladno Zakonu o financiranju javnih potreba u kulturi.
(Makedonska pravoslavna Crkva u Republici Hrvatskoj)
Nositelji: Ministarstvo kulture i medija, Ured Komisije za odnose s vjerskim zajednicama i 
Rok provedbe: II. kvartal 2021.


7.5. Suradnja između Ministarstva hrvatskih branitelja i udruga albanskih branitelja u Republici Hrvatskoj

Aktivnost 7.5.1.
Vlada će poduzet aktivnosti s ciljem pronalaženja adekvatnog mjesta za postavljanje i financiranje spomen ploče poginulim Albancima hrvatskim braniteljima za vrijeme Domovinskog rata u Zagrebu kojim bi se odala počast za 87 poginulih Albanaca hrvatskih branitelja, 304 ranjenih, 229 umirovljenih vojnih invalida odnosno 200 branitelja koji su branili Vukovar, u suradnji s gradom Zagrebom.
Nositelj: Ministarstvo hrvatskih branitelja 
Rok provedbe: I. kvartal 2022.

7.6. Uspostava sveučilišnih katedri za bosanski i crnogorski jezik

Aktivnost 7.6.1.
Vlada će podržati inicijativu osnivanja katedre za bosanski jezik na Filozofskom fakultetu Sveučilišta u Zagrebu, a koji je od iznimne važnosti za obrazovanje pripadnika manjine.
Nositelj: Ministarstvo znanosti i obrazovanja
Rok provedbe: II. kvartal 2022.

Aktivnost 7.6.2.
Vlada će podržati inicijativu osnivanja katedre za crnogorski jezik na Filozofskom fakultetu Sveučilišta u Zagrebu, a koji je od iznimne važnosti za obrazovanje pripadnika manjine.
Nositelj: Ministarstvo znanosti i obrazovanja
Rok provedbe: II. kvartal 2022.

8.1. Donošenje i provedba Nacionalnog plana za uključivanje Roma za razdoblje od 2021. do 2027. godine te unaprjeđivanje rada Povjerenstva za praćenje provedbe Nacionalnog plana. 

Aktivnost 8.1.1. 
Vlada će donijeti novi Nacionalni plan za uključivanje Roma za razdoblje od 2021. do 2027. godine te će kontinuirano unaprjeđivati rad Povjerenstva za praćenje provedbe Nacionalnog plana kroz povećanje financijskih sredstava do iznosa od 2.000.000 kn ili u skladu s potrebama za provedbu Plana.
Nositelj: Ured za ljudska prava i prava nacionalnih manjina
Rok provedbe: kontinuirano

8.2. Unaprjeđenje pitanja obrazovanja, socijalne integracije, zapošljavanja i stambenog zbrinjavanja

Aktivnost 8.2.1.
Vlada će razmotriti mogućnosti i poduzeti potrebne mjere s ciljem iznalaženja rješenja za zapošljavanje pripadnika romske nacionalne manjine u jedinicama lokalne i područne (regionalne) samouprave u kojima postoji potreba suradnje lokalnih vlasti s romskom zajednicom radi koordinacije aktivnosti bitnih za romsku nacionalnu manjinu, u skladu s ciljevima Nacionalnog plana za uključivanje Roma za razdoblje od 2021. do 2027. godine.
Nositelji: Ministarstvo pravosuđa i uprave, Ministarstvo rada, mirovinskoga sustava, obitelji i socijalne politike i Hrvatski zavod za zapošljavanje
Rok provedbe: I. kvartal 2021.

Aktivnost 8.2.2.
Vlada će osigurati povećanje sredstava za mjeru javnih radova za pripadnike romske nacionalne manjine, kao i omogućiti produljenje navedene mjere s 18 na 36 mjeseci.
Nositelji: Ministarstvo rada, mirovinskoga sustava, obitelji i socijalne politike i Hrvatski zavod za zapošljavanje
Rok provedbe: I. kvartal 2021.

Aktivnost 8.2.3.
Vlada će u sklopu Operativnog programa učinkoviti ljudski potencijali (za naredno razdoblje) osigurati provedbu natječaja za financiranje aktivnosti kojima će se nastaviti poticati i razvijati uključivo obrazovanje pripadnika romske nacionalne manjine.
Nositelji: Ministarstvo znanosti i obrazovanja i Ured za ljudska prava i prava nacionalnih manjina
Rok provedbe: kontinuirano

8.3. Unaprjeđenje zakonodavnog okvira

Aktivnost 8.3.1. 
Vlada će pri izmjeni i dopuni Zakona o blagdanima, spomendanima i neradnim danima u Republici Hrvatskoj razmotriti prijedlog zastupnika romske nacionalne manjine i romske zajednice da se deklariranim pripadnicima romske nacionalne manjine omogući pravo korištenja neradnog dana, 8. travnja u povodu Svjetskog dana Roma.
Nositelji: Ministarstvo pravosuđa i uprave
Rok provedbe: IV. kvartal 2023.

Aktivnost 8.3.2. 
Vlada će pri donošenju Zakona o socijalnoj skrbi razmotriti prijedloge zastupnika romske nacionalne manjine u Hrvatskom saboru.
Nositelji: Ministarstvo rada, mirovinskoga sustava, obitelji i socijalne politike
Rok provedbe: II. kvartal 2021.

Aktivnost 8.3.3. 
Vlada će kontinuirano unaprjeđivati uvjete rada Vijeća romske nacionalne manjine na razini općina, gradova i županija uključujući i osiguranje adekvatnog prostora za rad istih (posebno u Međimurskoj županiji), u suradnji s jedinicama lokalne i područne (regionalne) samouprave.
Nositelji: Ministarstvo pravosuđa i uprave, Ministarstvo prostornoga uređenja, graditeljstva i državne imovine
Rok provedbe: kontinuirano

8.4. Unaprjeđivanje uvjeta rada Saveza Roma u Republici Hrvatskoj “Kali Sara”

Aktivnost 8.4.1.
Vlada će osigurati sredstva za uređenje/izgradnju prostora Saveza Roma u Republici Hrvatskoj "KALI SARA" i Romskog edukacijsko-kulturnog centra na adresi Pavla Hatza 23/5 i 23/3 u Zagrebu, te će u suradnji s Gradom Zagrebom riješiti imovinsko-pravna pitanja vezana za Savez Roma u Republici Hrvatskoj "KALI SARA" na način da se prostor Savezu dodijeli dugoročno ili se Savezu osigura pravo otkupa prostora.
Nositelji: Ured za ljudska prava i prava nacionalnih manjina, Savjet za nacionalne manjine
Rok provedbe: IV. kvartal 2021.

Aktivnost 8.4.2.
Vlade će kontinuirano podržavati aktivnosti i rad Središnje knjižnice Roma u Republici Hrvatskoj.
Nositelji: Ministarstvo kulture i medija, Savjet za nacionalne manjine
Rok provedbe: kontinuirano

Aktivnost 8.4.3.
Vlada će podržati osnivanje radija s programom za romsku nacionalnu manjinu.
Nositelji: Ministarstvo kulture i medija, Savjet za nacionalne medije, Agencija za elektroničke medije
Rok provedbe: IV. kvartal 2022.

Aktivnost 8.4.4.
Vlada će razmotriti darovanje ili davanje na dugoročno korištenje zemljišta na obali radi izgradnje ili obnove objekta za održavanje ljetnih i zimskih edukacijskih seminara za pripadnike romske zajednice iz Republike Hrvatske i inozemstva.
Nositelj: Ministarstvo prostornoga uređenja, graditeljstva i državne imovine
Rok provedbe: IV. kvartal 2021.

8.5. Uređenje, urbanizacija i legalizacija romskih naselja

Aktivnost 8.5.1.
Vlada će provoditi intervencijske planove za unaprjeđenje životnih uvjeta i unaprjeđenja infrastrukture u romskim naseljima i područjima naseljenim Romima, uključujući i ona koja su iznad IV. stupnja razvijenosti, i kada njihov broj ne prelazi 5% udjela u ukupnom stanovništvu putem nacionalnih i EU sredstava.
Nositelji: Ministarstvo regionalnog razvoja i fondova Europske unije, Ministarstvo poljoprivrede, Fond za zaštitu okoliša i energetsku učinkovitost 
Rok provedbe: kontinuirano

Aktivnost 8.5.2.
Vlada će kao posebnu kategoriju izdvojiti područja naseljena pripadnicima romske nacionalne manjine te će u tom smislu uskladiti Zakon o regionalnom razvoju, Strategiju regionalnog razvoja sukladno zaključcima Povjerenstva za praćenja provedbe Nacionalnog plana za uključivanje Roma za razdoblje od 2021. do 2027. godine.
Nositelji: Ministarstvo regionalnoga razvoja i fondova Europske unije, Ministarstvo gospodarstva i održivog razvoja
Rok provedbe: II. kvartal 2021.

Aktivnost 8.5.3.
Vlada će uskladiti zakonsku regulativu, Operativne programe i druge strateške dokumente kako bi sredstva iz europskih i drugih dostupnih međunarodnih fondova usmjerila ka razvoju područja naseljenim pripadnicima romske nacionalne manjine u predstojećoj europskoj financijskoj perspektivi.
Nositelji: Ministarstvo regionalnoga razvoja i fondova Europske unije, Ministarstvo gospodarstva i održivog razvoja, Ministarstvo poljoprivrede
Rok provedbe: IV. kvartal 2021.

Aktivnost 8.5.4.
Vlada će nastaviti projekt legalizacije, izmjene prostornih planova, unaprjeđenje infrastrukture i urbanizacije romskih naselja te u slučajevima u kojima to nije moguće provesti stambeno zbrinjavanje romskih obitelji i izgradnju novih objekata te kupnju i preuređenje postojećih zgrada za stambeno zbrinjavanje i integraciju romskih obitelji.
Nositelji: Ministarstvo prostornoga uređenja, graditeljstva i državne imovine, Središnji državni ured za obnovu i stambeno zbrinjavanje
Rok provedbe: kontinuirano

Aktivnost 8.5.5.
Vlada će predložiti rješenje za ozakonjenje bespravno izgrađenih objekata nakon 2011. godine u romskim naseljima.
Nositelj: Ministarstvo prostornoga uređenja, graditeljstva i državne imovine
Rok provedbe: II. kvartal 2021.

Aktivnost 8.5.6.
Vlada će kontinuirano putem Središnjeg državnog ureda za obnovu i stambeno zbrinjavanje, provoditi godišnje programe unaprjeđenja životnih uvjeta pripadnika romske nacionalne manjine u suradnji sa Savezom Roma u Republici Hrvatskoj "KALI SARA" s ciljem osiguravanja osnovnih životnih uvjeta u kućanstvima pripadnika romske nacionalne manjine, te osigurati odgovarajući iznos za provedbu programa.
Nositelji: Središnji državni ured za obnovu i stambeno zbrinjavanje, Ured za ljudska prava i prava nacionalnih manjina
Rok provedbe: kontinuirano

Aktivnost 8.5.7.
Vlada će podržati projekte unaprjeđenja životnih uvjeta pripadnika romske nacionalne manjine u suradnji sa savezom udruga okupljenih u Savezu Roma u Republici Hrvatskoj “KALI SARA” kojim će se pristupiti uređenju i obnovi postojećih objekata u vlasništvu socijalno ugroženih pripadnika romske nacionalne manjine.
Nositelji: Ministarstvo rada, mirovinskoga sustava, obitelji i socijalne politike, Ministarstvo prostornoga uređenja, graditeljstva i državne imovine i Središnji državni ured za obnovu i stambeno zbrinjavanje
Rok provedbe: kontinuirano

Aktivnost 8.5.8.
Vlada će nastaviti s projektom elektrifikacije romskih naselja i kućanstava kontinuirano kroz suradnju Ministarstva gospodarstva i održivog razvoja i HEP-a.
Nositelji: Ministarstvo gospodarstva i održivog razvoja,  HEP-Operator distribucijskog sustava d.o.o.
Rok provedbe: kontinuirano

Aktivnost 8.5.9.
Vlada će pronaći održivo rješenje za saniranje postojećih ilegalnih odlagališta otpada u romskim naseljima, kontinuiranog odvoza otpada te izgradnje potrebne komunalne infrastrukture.
Nositelji: Ministarstvo gospodarstva i održivog razvoja, Ministarstvo prostornoga uređenja, graditeljstva i državne imovine, Fond za zaštitu okoliša i energetsku učinkovitost
Rok provedbe: kontinuirano

Aktivnost 8.5.10.
Vlada će putem Ministarstva poljoprivrede i Državnog inspektorata nastaviti provoditi projekt kontrole razmnožavanja pasa u romskim naseljima.
Nositelji: Ministarstvo poljoprivrede, Državni inspektorat
Rok provedbe: kontinuirano

Aktivnost 8.5.11.
Vlada će dovršiti izgradnju društvenih domova u romskim naseljima te nastaviti s izgradnjom objekata za javnu namjenu u romskim naseljima.
Nositelji: Ministarstvo regionalnog razvoja i fondova Europske unije, Savjet za nacionalne manjine  
Rok provedbe: kontinuirano

Aktivnost 8.5.12.
Vlada će razmotriti mogućnost legalizacije, uređenja i obnove stambenih zgrada socijalno ugroženih pripadnika romske nacionalne manjine koji stanuju izvan romskih naselja.
Nositelji: Ministarstvo prostornoga uređenja, graditeljstva i državne imovine, Ministarstvo regionalnog razvoja i fondova Europske unije, Središnji državni ured za obnovu i stambeno zbrinjavanje
Rok provedbe: kontinuirano

8.6. Nastavak procesa uvođenja njegovanja kulture i jezika romske nacionalne manjine po postojećem modelu C u obrazovnom sustavu za pripadnike nacionalnih manjina. 

Aktivnost 8.6.1.
Vlada će putem Ministarstva znanosti i obrazovanja, Agencije za odgoj i obrazovanje osigurati financijske i kadrovske preduvjete za izradu udžbenika i ostalih potrebnih materijala za provedbu Modela C za romsku nacionalnu manjinu sukladno usvojenom kurikulumu.
Nositelj: Ministarstvo znanosti i obrazovanja
Rok provedbe: IV. kvartal 2021.

8.7. Unaprjeđenje postojećeg okvira odgoja i obrazovanja pripadnika romske nacionalne manjine

Aktivnost 8.7.1.
Vlada će kontinuirano, sukladno mogućnostima te kriterijima propisanim javnim natječajima, povećavati maksimalni mjesečni iznos učeničkih (na 1.000,00 kn) i studentskih stipendija (na 2.700,00 kn) za pripadnike romske nacionalne manjine.
Nositelj: Ministarstvo znanosti i obrazovanja
Rok provedbe: III. kvartal 2021.

Aktivnost 8.7.2.
Vlada će programski i kontinuirano podržavati projekte obrazovanja odraslih na svim razinama do izvanrednih studija, zapošljavanja i samozapošljavanja pripadnika romske nacionalne manjine putem Povjerenstva za provedbu Nacionalnog plana za Rome za razdoblje od 2021. do 2027.
Nositelji: Ministarstvo znanosti i obrazovanja, Hrvatski zavod za zapošljavanje, Ured za ljudska prava i prava nacionalnih manjina
Rok provedbe: kontinuirano

Aktivnost 8.7.3.
Vlada će poticati obrazovanje pripadnika romske nacionalne manjine na svim razinama te će aktivno raditi na donošenju potrebnih udžbenika, radnih i drugih materijala za provedbu obrazovanja pripadnika romske nacionalne manjine pod zasebnim manjinskim modelima te će poticati pozitivnu diskriminaciju romske nacionalne manjine za upise na sve razine obrazovanja, a posebno visokog obrazovanja putem kvota na visoka učilišta - jedan po smjeru te će za te svrhe osigurati potrebna financijska sredstva na poziciji Ministarstva znanosti i obrazovanja.
Nositelj: Ministarstvo znanosti i obrazovanja
Rok provedbe: kontinuirano

Aktivnost 8.7.4.
Vlada će kontinuirano unaprjeđivati uvjete u romskim naseljima i obrazovnim institucijama na područjima naseljenim Romima s ciljem stvaranja mogućnosti za obavezno dvogodišnje predškolsko obrazovanje djece romske nacionalne manjine te će u tu svrhu unaprjeđivati postojeću i izgraditi novu potrebnu infrastrukturu (vrtići, škole i montažne objekte).
Vlada će u tom smislu unaprijediti uvjete te proširiti Osnovnu školu Dr. Ivana Novaka, Macinec, unaprijedit će uvjete i izgraditi školsku sportsku dvoranu za Osnovnu školu Kuršanec, Čakovec te gradnjom proširiti vrtić u romskom naselju Kuršanec.
Nositelj: Ministarstvo znanosti i obrazovanja
Rok provedbe: kontinuirano

Aktivnost 8.7.5.
Vlada će kontinuirano poticati održavanje edukativnih igraonica u dječjim vrtićima i/ili školama za djecu predškolskog uzrasta s ciljem učenja hrvatskog jezika i ostalih aktivnosti radi bolje integracije u odgojno-obrazovni sustav.
Nositelj: Ministarstvo znanosti i obrazovanja
Rok provedbe: kontinuirano

Aktivnost 8.7.6.
Vlada će podržavati programe obrazovanja odraslih i ostale aktivnosti budućeg Romskog edukacijskog centra u Zagrebu.
Nositelji: Ministarstvo znanosti i obrazovanja, Agencija za odgoj i obrazovanje
Rok provedbe: kontinuirano

Aktivnost 8.7.7.
Vlada će u suradnji s Hrvatskom gospodarskom komorom i Hrvatskom obrtničkom komorom poduzeti mjere za pomoć srednjoškolcima pripadnicima romske nacionalne manjine u pronalasku obvezne prakse. 
Nositelj: Ministarstvo znanosti i obrazovanja
Rok provedbe: kontinuirano

Aktivnost 8.7.8.
Vlada će podupirati unaprjeđenje uvjeta rada vatrogasnih društava i nabavu vatrogasnih vozila na područjima naseljenim Romima s ciljem unaprjeđenja sigurnosne situacije u romskim naseljima.
Nositelji: Ministarstvo unutarnjih poslova, Hrvatska vatrogasna zajednica                                                                                
Rok provedbe: IV. kvartal 2021.

8.8. Uređenje ustanova romske nacionalne manjine i obilježavanje stradanja Roma u Drugom svjetskom ratu. 

Aktivnost 8.8.1.
Vlada će poduprijeti donošenje prostornog plana područja posebnih obilježja JUSP Jasenovac kojim će se urediti i obuhvatiti lokalitet romskog groblja i novoizgrađenog Romskog memorijalnog centra Uštica te će pravno regulirati suradnju Centra (Saveza) i države, u suradnji s JUSP Jasenovcem, s ciljem održivog rada, daljnjeg uređenja i postava Centra.
Nositelji: Ministarstvo kulture i medija
Rok provedbe: II. kvartal 2021.

8.9. Unaprjeđivanje uvjeta rada udruga nacionalnih manjina i kulturna suradnja

Aktivnost 8.9.1. 
Vlada će podupirati aktivnosti i djelovanje udruga poljske nacionalne manjine.
Nositelji: Savjet za nacionalne manjine 
Rok provedbe: kontinuirano

Aktivnost 8.9.2. 
Vlada će podržati aktivnosti za osiguranje prostora za rad Njemačke zajednice - Zemaljske udruge Podunavskih Švaba u Hrvatskoj, u suradnji sa Saveznom Republikom Njemačkom, u Ribarskoj 1 u Osijeku, u kojoj će biti osnovana i Središnja knjižnica njemačke nacionalne manjine u Republici Hrvatskoj. 
Nositelji: Ministarstvo kulture i medija, Ministarstvo prostornoga uređenja, graditeljstva i državne imovine
Rok provedbe: III. kvartal 2022.

Aktivnost 8.9.3. 
Vlada će poduprijeti inicijativu Zemaljske udruge Podunavskih Švaba u Hrvatskoj za osnivanje Središnje knjižnice njemačke nacionalne manjine u Republici Hrvatskoj u Osijeku te razmotriti mogućnost financijske potpore radu Središnje knjižnice.
Nositelji: Ministarstvo kulture i medija 
Rok provedbe: III. kvartal 2022.

Aktivnost 8.9.4.
Vlada će poduprijeti inicijativu za izgradnju Njemačke kuće u Siraču u Bjelovarsko-bilogorskoj županiji, u suradnji s Udrugom Nijemaca i Austrijanaca Sirač. 
Nositelji: Ministarstvo regionalnoga razvoja i fondova Europske unije, Ministarstvo prostornoga uređenja, graditeljstva i državne imovine
Rok provedbe: I. kvartal 2023.

Aktivnost 8.9.5. 
Vlada će razmotriti mjere za osiguranje primjerenih prostornih uvjeta za rad Udruge ruskog govornog područja u Međimurju "Kalinka" na području Međimurske županije. 
Nositelji: Ministarstvo prostornog uređenja, graditeljstva i državne imovine, Ured za ljudska prava i prava nacionalnih manjina
Rok provedbe: III. kvartal 2022.

Aktivnost 8.9.6.
Vlada će razmotriti osiguranje dodatnih sredstava za dovršetak radova i uređenje prostora na Ukrajinskom domu u Vukovaru radi stvaranja prostornih uvjeta za rad na očuvanju kulturne autonomije, u suradnji s Ukrajinskom zajednicom Republike Hrvatske iz Vukovara. 
Nositelji: Ministarstvo kulture i medija, Ministarstvo regionalnoga razvoja i fondova Europske unije
Rok provedbe: IV. kvartal 2021.

Aktivnost 8.9.7. 
Vlada će podržati otvorenje Etnografske zbirke Ukrajinaca u jednom od autohtonih naselja u Hrvatskoj (područje Slavonskog Broda i Lipovljana). 
Nositelj: Ministarstvo kulture i medija
Rok provedbe: II. kvartal 2022.

Aktivnost 8.9.8. 
Vlada će u suradnji s Ukrajinskom zajednicom Republike Hrvatske i Središnjoj knjižnicom Rusina i Ukrajinaca u Republici Hrvatskoj podržati bolju međusobnu suradnju te otvaranje podružnica Knjižnice na područjima djelovanja kulturnih društava Ukrajinske zajednice Republike Hrvatske. 
Nositelj: Ministarstvo kulture i medija
Rok provedbe: kontinuirano

Aktivnost 8.9.9. 
Vlada će podržati projekte i inicijative za rad radijskih i televizijskih emisija na ukrajinskom jeziku na lokalnoj i nacionalnoj razini. 
Nositelji: Ministarstvo kulture i medija, Agencija za elektroničke medije
Rok provedbe: IV. kvartal 2022.

Aktivnost 8.9.10. 
Vlada će podržati rad i programske aktivnosti Udruge Turaka Hrvatske i Hrvatsko turske udruge prijateljstva sa sjedištem u Zagrebu te poticati međunarodnu kulturnu suradnju između Republike Turske i Republike Hrvatske. 
Nositelji: Ministarstvo vanjskih i europskih poslova, Ministarstvo kulture i medija 
Rok provedbe: kontinuirano

Aktivnost 8.9.11.
Vlada će s predstavnicima Koordinacije židovskih općina u Republici Hrvatskoj surađivati s ciljem ubrzanja postupka povrata imovine oduzete židovskoj zajednici (fizičkim i pravnim osobama) vodeći računa o ravnopravnosti svih nositelja prava na povrat imovine.
Nositelj: Ministarstvo prostornog uređenja, graditeljstva i državne imovine
Rok provedbe: kontinuirano

8.10. Unaprjeđenje pitanja obrazovanja i razvojnih programa

Aktivnost 8.10.1. 
Vlada će podržati inicijativu osnivanja katedre za rusinski jezik i kulturu na Filozofskom fakultetu Sveučilišta u Zagrebu, a koji je od iznimne važnosti za obrazovanje pripadnika manjine.
Nositelj: Ministarstvo znanosti i obrazovanja
Rok provedbe: II. kvartal 2022.

Aktivnost 8.10.2.
Vlada će podržati osnivanje razrednih odjeljenja koja izučavaju ukrajinski jezik i kulturu po modelu C u osnovnim školama te razmotriti zapošljavanje savjetnika za školstvo ili omogućiti jednom od nastavnika koordinativnu savjetodavnu aktivnost uz dodatak na plaću radi koordinacije ukrajinskih odjeljenja u osnovnim školama. Pri izradi školskih programa i školskih udžbenika za ukrajinsku nacionalnu manjinu Vlada će omogućiti sudjelovanje stručnjaka za ukrajinski jezik, pismo i kulturu u stručnim povjerenstvima za udžbenike i nastavne materijale.
Nositelj: Ministarstvo znanosti i obrazovanja
Rok provedbe: III. kvartal 2022.

Aktivnost 8.10.3.
Vlada će podupirati uključivanje pripadnika ukrajinske nacionalne manjine u projekte za unapređenje razvojnih programa na područjima Vukovarsko-srijemske, Brodsko-posavske i Sisačko-moslavačke županije gdje povijesno žive pripadnici ukrajinske nacionalne manjine. 
Nositelj: Ministarstvo regionalnoga razvoja i fondova Europske unije
Rok provedbe: kontinuirano

